ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
'ఆజాది కా అమృత్ మహోత్సవం'లో భాగంగా 2000 గ్రామస్థాయి అవగాహన శిబిరాల్ని నిర్వహించిన పశుసంవర్ధక మరియు పాడిపరిశ్రమ శాఖ
- గ్రామీణ పారిశ్రామికవేత్తలను రూపొందించడంలో రాష్ట్రీయ గోకుల్ మిషన్ సహాయపడుతుంది:
కేంద్ర మత్స్య, పశుసంవర్ధక మరియు పాడిపరిశ్రమ శాఖ మంత్రి శ్రీ పర్శోత్తం రూపాల
- రైతులు, పారిశ్రామికవేత్తలతో సంభాషించి వారి విజయగాథలను అభినందిస్తున్న శ్రీ రూపాల
- ఆజాది కా అమృత్ మహోత్సవంను భారతదేశ ప్రజలకు అంకితం చేసిన సహాయక మంత్రి శ్రీ ఎల్ మురుగన్
'ఆజాది కా అమృత్ మహోత్సవం'లో భాగంగా కేంద్ర పశుసంవర్ధక మరియు పాడిపరిశ్రమ శాఖ ఉమ్మడి సేవా కేంద్రం నెట్వర్క్ ద్వారా డిపార్ట్మెంట్ ఎంటర్ప్రెన్యూర్షిప్ పథకాలపై అవగాహన కార్యక్రమాన్ని నిర్వహించింది. దేశవ్యాప్తంగా 2000 గ్రామ స్థాయి శిబిరాలు జరిగాయి. ఆయా పథకాలపై పూర్తి అవగాహన కల్పించడంతో పాటుగా సీఎస్సీ ద్వారా పథకం పోర్టల్ ద్వారా ఎలా దరఖాస్తు చేసుకోవాలో.. హాజరైన వారికి పూర్తి సమాచారం అందించబడింది. కేంద్ర మత్స్య, పశు సంవర్ధక మరియు పాడిపరిశ్రమ మంత్రిత్వ శాఖ మంత్రి శ్రీ పరశోత్తం రూపాల శిబిరాల ద్వారా అనుసంధానించబడిన రైతులను ఉద్దేశించి మాట్లాడారు. ఇటీవల కేంద్ర కేబినెట్ తీసుకున్న నిర్ణయం ప్రకారం జాతీయ పశుసంబంధ మిషన్, రాష్ట్రీయ గోకుల్మిషన్ పథకాలు ఇకపైన పశుపెంపకందారుల్ని పారిశ్రామికవేత్తలుగా మరియు పశుగ్రాస వ్యవస్థాపకులుగా తీర్చి దిద్దే అంశాలను కలిగి ఉన్నాయని తెలియజేశారు. జాతీయ పశు మిషన్  గ్రామీణ పారిశ్రామికవేత్తలను సృష్టించడంలో మరియు పశువులు, పాడి, పౌల్ట్రీ, గొర్రెలు, మేకలు, పందులు, ఫీడ్ మరియు పశుగ్రాస రంగంలో నిరుద్యోగ యువతకు, పశుసంవర్ధక రైతులకు మెరుగైన జీవనోపాధి అవకాశాలను కల్పించి ఆత్మనిర్భర్ భారత్ దిశగా మనదేశం అడుగులు వేసేలా ఎంతో సహాయపడుతుంది. అవగాహన కార్యక్రమంలో భాగంగా మంత్రి మాట్లాడుతూ ఈ పథకాల్లో గ్రామీణ పౌల్ట్రీ, గొర్రెలు, మేకలు మరియు పందుల పెంపకంతో పాటు ఫీడ్ మరియు పశుగ్రాస అభివృద్ధితో సహా వ్యవస్థాపకత అభివృద్ధి మరియు జాతి మెరుగుదలపై పదునైన దృష్టిని తీసుకువస్తుందని పేర్కొన్నారు. ఈ గ్రామీణ పౌల్ట్రీ ఎంటర్ప్రెన్యూర్షిప్లో భాగం 1.5 లక్షల మంది రైతులకు ప్రత్యక్షంగా ఉపాధిని కల్పిస్తుంది. 2 లక్షల మంది రైతులు నేరుగా గొర్రెలు మేకలు మరియు పౌల్ట్రీ అభివృద్ధి ద్వారా ప్రయోజనం పొందుతారు. 3.5 లక్షల మంది రైతులకు లబ్ది చేకూర్చే రిస్క్ మేనేజ్మెంట్ కింద 7.25 లక్షల అధిక దిగుబడినిచ్చే జంతువులు కవర్ చేయబడతాయి. పశుగ్రాస వ్యవస్థాపకుల ద్వారా దేశంలో పశుగ్రాసం మరియు పశుగ్రాసం విత్తనాల లభ్యత అనేక రెట్లు పెరుగుతుందన్నారు. ఈ సభలో ప్రసంగించిన మత్స్య, పశుసంవర్ధక మరియు పాడిపరిశ్రమ శాఖ సహాయ మంత్రి శ్రీ ఎల్. మురుగన్ మాట్లాడుతూ ఆజాది కా అమృత్ మహోత్సవం భారతదేశ ప్రజలకు అంకితం అని అన్నారు. రాష్ట్రీయ గోకుల్ మిషన్ మెరుగైన ఉత్పత్తికి సహాయపడటమే కాకుండా రైతుల ఆదాయాన్ని పెంచడంలో కూడా సహాయపడుతుందని అన్నారు.
సమాచార, ప్రసార మంత్రిత్వ శాఖ
ప్రతినిధులందరికీ ప్రత్యేక చలనచిత్ర అనుభవాలను 53వ ఇఫ్ఫి అందిస్తుంది: భారత రాష్ట్రపతి
53వ ఇఫ్పి  వేడుకలు విజయవంతం కావాలని కోరుకుంటూ, భారత రాష్ట్రపతి ద్రౌపది ముర్ము శుభాకాంక్షలు తెలిపారు.
ఆసియాలోని ప్రఖ్యాత చలన చిత్రోత్సవాల్లో ఒకటైన ఇఫ్ఫి నిర్వాహకులకు, ప్రతినిధులకు, అతిథులకు శ్రీ ముర్ము అభినందనలు తెలిపారు. అంతర్జాతీయ సంబంధాలను ప్రోత్సహించడంలో ఇఫ్ఫి సహకారం గొప్పదని చెప్పారు. ఈ వేడుక నిర్వహణ దక్షిణాసియాలో కీలక సత్సంబంధ వారధిగా నిలుస్తుందని; చిత్ర నిర్మాతలు, కళాకారులు, పరిశ్రమ నిపుణులు, సినీ ప్రముఖులు తమ ఆలోచనలను పరస్పరం మార్చుకోవడానికి, ఘనమైన అనుభవాలను పంచుకోవడానికి వీలు కల్పిస్తుందని రాష్ట్రపతి చెప్పారు.
సృజనాత్మక, వినోద మాద్యమంగా చలనచిత్రం నిలుస్తుందని రాష్ట్రపతి తెలిపారు. చలనచిత్రం అంటే దృశ్యం, శబ్ధం, కథా నైపుణ్యాలను అందించే మాద్యమం కాబట్టి, 53వ ఇఫ్ఫి వేడుక ప్రతినిధులందరికీ ప్రత్యేక చలనచిత్ర అనుభవాలను అందిస్తుందని తాను కచ్చితంగా భావిస్తున్నట్లు చెప్పారు.
రాష్ట్రపతి సందేశ పూర్తి పాఠాన్ని ఈ దిగువన చదవవచ్చు.
మంత్రిమండలి
బయోమెడికల్ రిసర్చ్ కెరియర్ ప్రోగ్రామ్ ను అయిదు సంవత్సరాల పాటు పొడిగించేందుకు ఆమోదం తెలిపిన మంత్రివర్గం
బయోమెడికల్ రిసర్చ్ కెరియర్ ప్రోగ్రామ్  మరియు వెల్కమ్ ట్రస్ట్ / డిబిటి ఇండియా అలయన్స్ ను దాని ఆరంభిక పది సంవత్సరాల కాలం  నుండి పొడిగించి కొత్త గా అయిదు సంవత్సరాల దశ  లోనూ అమలుపరచేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. మరో వైపు, డబ్ల్యుటి కి బయోటెక్నాలజీ విభాగం  తన వచనబద్ధత ను డబ్ల్యుటి తో పోల్చితే రెండు రెట్లు పెంచేసింది.
ఈ నిర్ణయం తో మొత్తం 1,092 కోట్ల రూపాయల మేరకు ఆర్థిక భారం పడనుంది. దీనిలో డిబిటి మరియు డబ్ల్యు టి వరుసగా 728 కోట్ల రూపాయల ను మరియు 364 కోట్ల రూపాయల ను అందజేయనున్నాయి.
ఈ ప్రోగ్రాము 1:1 భాగస్వామ్యం లో తన పది సంవత్సరాల ఆర్థిక పోషణ కాలం లో భారతదేశం లో అత్యాధునిక బయోమెడికల్ రిసర్చ్ సంబంధిత అత్యున్నత ప్రపంచ ప్రమాణాలు కలిగిన ప్రతిభల ను పెంచడం మరియు శిక్షణను ఇవ్వడానికి సంబంధించిన తన ఉద్దేశ్యాల ను నెరవేర్చింది. తత్ఫలితం గా సామాజిక ఆవశ్యకతల ను పూర్తి చేయడం కోసం ముఖ్యమైన వైజ్ఞానిక పురోగతి ని సాధించడం జరిగింది.
బిఆర్సిపి తో- విదేశాల లో పనిచేస్తున్న ఉత్తమ భారతీయ శాస్త్రవేత్తల కు స్వదేశాని కి తిరిగి రావడం ఆకర్షణీయంగా మారిపోయింది. దీనితో పాటు, బిఆర్ సిపి కారణం గా భారతదేశం లో పలు ప్రాంతాల లో ప్రపంచ స్థాయి బయోమెడికల్ రిసర్చ్ ను చేపట్టే కేంద్రాల సంఖ్య భారీ గా పెరిగిపోయింది.
ఈ కార్యక్రమం యొక్క తదుపరి  దశ లో ఈ సామర్ధ్యాన్ని మరింత పెంచడానికి వీలు ఏర్పడుతుంది. అంతేగాక, భారతదేశంలో ఆరోగ్య సంబంధమైన ప్రధాన సవాళ్ల ను అధిగమించడం కోసం సాగుతున్న కృషి ని, క్లినికల్ రిసర్చ్ ను కూడా బలోపేతం చేయడం జరుగుతుంది. భారత ప్రభుత్వం యొక్క పెరిగిన భాగస్వామ్యం తో ఈ కార్యక్రమాన్ని కొనసాగించడమనేది అత్యంత ముఖ్యమైపోతోంది. ఎందుకంటే అలా జరిగితేనే ఆశించిన పరిణామాలు సిద్ధించగలుగుతాయి.
(
వాణిజ్యం, పరిశ్రమల మంత్రిత్వ శాఖ
ఎఫ్.టి.ఏ. చర్చల ప్రారంభం పై - భారత్-యు.కె. దేశాల సంయుక్త మీడియా ప్రకటన
భారత వాణిజ్య, పరిశ్రమల శాఖ మంత్రి పీయూష్ గోయల్ మరియు యు.కె. అంతర్జాతీయ వాణిజ్య శాఖ సహాయ మంత్రి అన్నే-మేరీ ట్రెవెల్యన్ ల - సంయుక్త ప్రకటన
ఈ రోజు భారతదేశం మరియు యునైటెడ్ కింగ్, తమ రెండు దేశాల మధ్య స్వేచ్ఛా వాణిజ్య ఒప్పందం కోసం అధికారికంగా చర్చలు ప్రారంభించాయి.
భారత వాణిజ్య, పరిశ్రమల శాఖ మంత్రి పీయూష్ గోయల్ మరియు స్వేచ్ఛా వాణిజ్య ఒప్పంద చర్చల కోసం న్యూఢిల్లీ లో ఉన్న యు.కె. వాణిజ్య శాఖ సహాయ మంత్రి అన్నే-మేరీ ట్రెవెల్యన్ లు సంయుక్తంగా ఈ ప్రకటన చేశారు.
భారత-యు.కె. స్వేచ్ఛా వాణిజ్య ఒప్పందం, రెండు దేశాల ఆర్థిక వ్యవస్థలకు గణనీయమైన అవకాశం మరియు భారత-యుకె ద్వైపాక్షిక సంబంధాలలో ఒక ముఖ్యమైన ఘట్టం.
భారత-యు.కె. దేశాల ద్వైపాక్షిక వాణిజ్య సంబంధం ఇప్పటికే ప్రాధాన్యత సంతరించుకుంది. ఇరు దేశాల ప్రధాన మంత్రులు నరేంద్ర మోదీ మరియు బోరిస్ జాన్సన్ 2021 మే నెలలో ప్రకటించిన రోడ్ మ్యాప్ 2030 లో భాగంగా, 2030 నాటికి ద్వైపాక్షిక వాణిజ్యాన్ని రెట్టింపు చేసేందుకు ఇరుపక్షాలు అంగీకరించాయి. భారత్, యు.కె. దేశాల్లో ఉద్యోగాలు, వ్యాపారాలతో పాటు సమాజాలకు మద్దతు ఇచ్చే పరస్పర ప్రయోజనకరమైన ఒప్పందాన్ని కుదుర్చుకోవాలని, రెండు దేశాలు ప్రయత్నిస్తున్నాయి.
2021 మే నెలలో ఇరుదేశాల ప్రధానమంత్రు లు మెరుగైన వాణిజ్య భాగస్వామ్యాన్ని ప్రారంభించడంతో, రెండు దేశాల మధ్య ఇప్పుడు జరిగే వాణిజ్య చర్చలు ప్రాధాన్యత సంతరించుకున్నాయి.
ఈ చర్చల సమయంలో, సమగ్ర ఒప్పందం కుదుర్చుకునే దిశగా, రెండు దేశాలకు ముందస్తు ప్రయోజనాలను అందించే ఒక మధ్యంతర ఒప్పందం కుదుర్చుకోవాలనే అంశాన్ని, రెండు ప్రభుత్వాలు పరిశీలిస్తున్నాయి. అదేవిధంగా, వాణిజ్య చర్చలకు సమాంతరంగా, భారత-యు.కె. వాణిజ్య సంబంధాన్ని మెరుగుపరచడంతో పాటు, వాణిజ్య ఒప్పందం వెలుపల మార్కెట్ వినియోగంలో ఎదురయ్యే అడ్డంకులను పరిష్కరించడంలో భారత-యు.కె. సంయుక్త ఆర్ధిక, వాణిజ్య సమితి కూడా పని చేస్తూనే ఉంటుంది.
మొదటి దశ చర్చలు జనవరి 17వ తేదీన ప్రారంభించడానికి, భవిష్యత్ చర్చలు దాదాపు ప్రతి ఐదు వారాలకు ఒక సారి నిర్వహించడానికి, ఇరు పక్షాలు అంగీకరించాయి. భారతదేశ సంప్రదింపుల బృందానికి వాణిజ్య శాఖ సంయుక్త కార్యదర్శి శ్రీమతి నిధి మణి త్రిపాఠి నేతృత్వం వహిస్తారు. కాగా, యు.కె. సంప్రదింపుల బృందానికి అంతర్జాతీయ వాణిజ్య శాఖ లో భారత సంప్రదింపుల విభాగం డైరెక్టర్ హర్జిందర్ కాంగ్ నేతృత్వం వహిస్తారు.
వ్యాపారాలు మరియు వినియోగదారుల ప్రయోజనం కోసం ఒక విస్తృత ఒప్పందాన్ని రూపొందించే దిశగా చర్చలు జరపడం ఇరు దేశాల ఆశయం.
వ్యవసాయ మంత్రిత్వ శాఖ
రైతు ఉత్పత్తిదారుల సంఘాలు 
కేంద్రప్రభుత్వం దేశంలో రూ.6865 కోట్ల బడ్జెట్ తో “10 వేల రైతు ఉత్పత్తిదారుల సంఘాలు  ఏర్పాటు, ప్రోత్సాహానికి”; 2027-28 నాటికి మరో 10 వేల కొత్త ఎఫ్ పిఓల ఏర్పాటును ప్రోత్సహించడానికి కేంద్రప్రభుత్వ నిర్వహణలో ఒక స్కీమ్ ను ఆమోదించింది.
ఆయా ప్రాంతాల్లో ఉత్పత్తి అయ్యే వ్యవసాయ పంటలకు, ప్రత్యేక కమోడిటీల ఆధారంగా క్లస్టర్, కమోడిటీ ఆధారిత ఎఫ్ పిఓలు ఈ పథకం కింద ఏర్పాటు చేసుకోవచ్చు. క్లస్టర్ ఆధారిత విధానంలో “ఒక జిల్లా ఒక పంట” సిద్ధాంతంపై ఆయా ప్రాంతాల్లో పండే ప్రత్యేక వ్యవసాయ ఉత్పత్తుల ప్రాతిపదికన క్లస్టర్లు ఏర్పాటు చేస్తారు.
ప్రారంభంలో ప్రతీ ఒక్క బ్లాక్ కు ఒక ఎఫ్ పిఓను కేటాయిస్తారు. ఇప్పటివరకు 4465 కొత్త ఎఫ్ పిఓ ఉత్పత్తి క్లస్టర్లకు ఆయా ప్రాంతాల్లో ఈ పథకం నిర్వహిస్తున్న ఏజెన్సీలకు కేటాయించారు. వాటిలో 632 క్లస్టర్లు ఇప్పటివరకు నమోదయ్యాయి.
“మహారాష్ట్ర వ్యవసాయ పోటీసామర్థ్య ప్రాజెక్టు  కింద పిసి/ ఎఫ్ సిఎస్ సిల ద్వారా వ్యవసాయ ఉత్పత్తుల మార్కెటింగ్ లో పెరిగిన రాబడులు - ప్రభావ అధ్యయనం 7” పేరిట ప్రైస్ వాటర్ హౌస్ కూపర్స్ నివేదిక ఈ ప్రధానాంశాలను వెలుగులోకి తెచ్చింది.
 వ్యవసాయ ఉత్పత్తిదారుల కంపెనీల  ద్వారా జరిగిన విక్రయాల్లో లభించిన మెరుగైన ధరల ప్రభావం వల్ల రాబడులు 22% పెరిగాయి.
 ఇతర మాధ్యమాలతో పోల్చితే మార్కెటింగ్ వ్యయాలు 31% తగ్గాయి.
 28% మంది సభ్యులు తమకు కావలసిన ముడిసరకు పిసిల ద్వారా కొనుగోలు చేశారు. ఫలితంగా నికరంగా ఒక్కో ఎకరంపై రూ.1384 ఆదా అయింది.
ఆంధ్రప్రదేశ్ ప్రభుత్వం అందించిన వివరాల ప్రకారం 2020 వరకు రాష్ట్రంలో 852 ఎఫ్ పిఓలు ఏర్పాటయ్యాయి.
కేంద్ర ప్రభుత్వ నిర్వహణలోని ఎఫ్ పిఓల ఏర్పాటు, ప్రోత్సాహక స్కీమ్ కింద ఏర్పాటయ్యే ప్రతీ రైతు ఉత్పత్తిదారుల సంఘానికి  తొలి మూడు సంవత్సరాల కాలంలో నిర్వహణ వ్యయంగా ఒక్కో ఎఫ్ పిఓకు రూ.18 లక్షలు ఆర్థిక సహాయం అందచేస్తారు. ఈ కొత్త ఎఫ్ పిఓ స్కీమ్ కింద వ్యవసాయ, రైతు సంక్షేమ శాఖ  పథకం అమలు చేసే ఏజెన్సీలకు అడ్వాన్స్ చెల్లింపులు చేస్తుంది.ఇప్పటివరకు అలాంటి ఏజెన్సీలన్నింటికీ కలిపి రూ.249.08 కోట్లు విడుదల చేశారు.
చిన్న కారు రైతుల అగ్రి బిజినెస్ కన్సార్షియం  అందించిన వివరాల ప్రకారం 2020-21లో ఆంధ్రప్రదేశ్ లోని 4 ఎఫ్ పిసిలకు రూ.31,22 లక్షల ఈక్విటీ గ్రాంటు అందించారు.
రాష్ర్టాలవారీగా 2020 సంవత్సరంలో ఏర్పాటైన ఉత్పత్తిదారుల కంపెనీల వివరాలు
ఆర్థిక మంత్రిత్వ శాఖ
అధిక ధరల భత్యం లో, డియర్నెస్ రిలీఫ్ లో పెంపుదల కు ఆమోదం తెలిపిన మంత్రిమండలి
కేంద్ర ప్రభుత్వ ఉద్యోగుల కు ఇచ్చే అధిక ధరల భత్యాన్ని, పింఛన్ దారుల కు ఇచ్చే డియర్నెస్ రిలీఫ్ ను 2021 జులై 1వ తేదీ నుంచి పెంచి 28 శాతం చేసేందుకు మాన్య ప్రధాన మంత్రి శ్రీ నరేంద్ర మోదీ అధ్యక్షత న గల మంత్రివర్గ సంఘం ఈ రోజు న సమావేశమై ఆమోదాన్ని తెలిపింది. ఇది మూల వేతనం/పింఛన్ లో ఇప్పుడు ఉన్న 17 శాతం రేటు లో 11 శాతం వృద్ధి ని సూచిస్తున్నది.
కేంద్ర ప్రభుత్వ ఉద్యోగుల కు ఇచ్చేటటువంటి అధిక ధరల భత్యం , అలాగే పింఛన్ దారుల కు ఇచ్చేటటువంటి డియర్ నెస్ రిలీఫ్  ల మూడు అదనపు కిస్తుల ను కోవిడ్-19 మహమ్మారి వల్ల ఉత్పన్నమైన మునుపు కని విని ఎరుగనటువంటి స్థితి ని దృష్టి లో పెట్టుకొని నిలుపుదల చేయడం జరిగింది; ఈ మూడు అదనపు కిస్తు లు వరుస గా 2020 జనవరి 1 నుంచి, 2020 జులై 1 నుంచి మరియు 2021 జనవరి 1 నుంచి చెల్లించవలసి ఉంది.
కేంద్ర ప్రభుత్వ ఉద్యోగుల కు ఇచ్చే డియర్ నెస్ అలవెన్సు ను, అలాగే పింఛన్ దారుల కు ఇచ్చే డియర్ నెస్ రిలీఫ్ ను 2021 జులై 1వ తేదీ నుంచి అమలు లోకి వచ్చే విధం గా 28 శాతం చేయాలి అని ప్రభుత్వం ప్రస్తుతం నిర్ణయించింది. ఇది మూల వేతనం/ పింఛన్ లో 17 శాతం గా ఇప్పుడు ఉన్న రేటు లో 11 శాతం పెరుగుదల ను సూచిస్తోంది. ఈ వృద్ధి 2020 జనవరి 1వ తేదీ, 2020 జులై 1వ తేదీ మరియు 2021 జనవరి 1వ తేదీ లకు ఇవ్వవలసి ఉన్నటువంటి అదనపు కిస్తుల ను కూడా ప్రతిబింబిస్తోంది. 2020 జనవరి 1 మొదలుకొని 2021 జూన్ 30 మధ్య కాలానికి గాను అధిక ధరల భత్యం / డియర్ నెస్ రిలీఫ్ యొక్క రేటు 17 శాతం వద్దే యథాపూర్వకం గా ఉంటుంది.
కార్మిక, ఉపాధికల్పన మంత్రిత్వ శాఖ
వృత్తిగత భద్రత, ఆరోగ్యం, పని పరిస్థితుల స్మృతి బిల్లు-2019కి కేంద్ర మంత్రిమండలి ఆమోదం
కొత్త స్మృతి పరిధిలోకి 13 కేంద్ర కార్మిక చట్టాలు
‘‘అందరి తోడ్పాటుతో... అందరి అభివృద్ధి- అందరి విశ్వాసం’’ స్ఫూర్తికి అనుగుణంగా సమాజంలోని అన్నివర్గాల ప్రజల ప్రయోజనార్థం ప్రధానమంత్రి నరేంద్ర మోదీ నాయకత్వంలోని ఎన్డీఏ ప్రభుత్వం నిరంతర శ్రమిస్తోంది. ఇందులో భాగంగా వృత్తిగత భద్రత, ఆరోగ్యం, పని పరిస్థితుల స్మృతి బిల్లు-2019ను పార్లమెంటులో ప్రవేశపెట్టేందుకు ప్రధానమంత్రి నరేంద్ర మోదీ అధ్యక్షతన సమావేశమైన మంత్రిమండలి ఆమోదం తెలిపింది. ఈ నిర్ణయంవల్ల ఇప్పటి నేపథ్యంతో పోలిస్తే భద్రత, ఆరోగ్యం, పని పరిస్థితులకు సంబంధించి ప్రతిపాదిత నిబంధనల పరిధి బహుళంగా విస్తరిస్తుంది.
దిగువ పేర్కొన్న 13 కేంద్ర కార్మికచట్టాల క్రోడీకరణ, సరళీకరణ, హేతుబద్ధీకరణ అనంతరం కొత్త స్మృతి ముసాయిదా రూపొందింది. ఆ మేరకు...:
• ఫ్యాక్టరీల చట్టం-1948;
• గనుల చట్టం-1952; రేవు కార్మికుల  చట్టం-1986;
• భవనాలు, ఇతర నిర్మాణ కార్మికుల  చట్టం-1996;
• తోటల కార్మికుల చట్టం-1951;
• కాంట్రాక్టు కార్మికుల  చట్టం-1970;
• అంతర్రాష్ట్ర కార్మిక వలసల  చట్టం-1979;
• వార్తా పత్రికల సిబ్బంది, పాత్రికేయుల  చట్టం-1955;
• పాత్రికేయుల  చట్టం-1958;
• మోటారు రవాణారంగ కార్మికుల చట్టం-1961;
• అమ్మకాల ప్రచార సిబ్బంది  చట్టం-1976;
• బీడీ-చుట్ట తయారీ కార్మికుల  చట్టం-1966;
• చిత్ర పరిశ్రమ, థియేటర్ కార్మికుల చట్టం-1981; తదితరాలు కొత్త స్మృతి అమలులోకి వచ్చిన తర్వాత రద్దు కావడంతోపాటు అందులో భాగమైపోతాయి.
ప్రయోజనాలు:
• కార్మికుల జీవన శ్రేయస్సు కోసమే కాకుండా దేశ ఆర్థిక వృద్ధి రీత్యా వారికి మెరుగైన పని పరిస్థితులు, భద్రత, ఆరోగ్యం, సంక్షేమం తప్పనిసరి. అంతేకాకుండా ఆరోగ్యకర కార్మికశక్తి దేశంలో మరింత ఉత్పాదకతకు దోహదపడటంతోపాటు అవాంఛనీయ సంఘటనలు, ప్రమాదాల సంఖ్య కనీస స్థాయికి పరిమితం కాగలదు. దీనివల్ల యాజమాన్యాలకూ ఆర్థికంగా లబ్ధి చేకూరుతుంది. ఈ నేపథ్యంలో దేశ కార్మికశక్తి మొత్తానికీ భద్రత, ఆరోగ్యకర పని పరిస్థితులు కల్పించాలని ప్రభుత్వం సంకల్పించింది. ఈ లక్ష్యాన్ని సాధించే దిశగా 9 ప్రధాన రంగాల్లో 10 మంది అంతకన్నా ఎక్కువ సంఖ్యలో కార్మికులున్న అన్ని సంస్థల్లోనూ కార్మిక భద్రత, ఆరోగ్యం, సంక్షేమం, పని పరిస్థితులు కొత్త స్మృతి పరిధిలోకి వస్తాయి.
ప్రధాన మంత్రి కార్యాలయం
మహావీర్ జయంతి సందర్భంగా ప్రజలకు ప్రధానమంత్రి శుభాకాంక్షలు
భగవాన్ మహావీర్ జయంతి సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
“మహావీర్ జయంతి నేపథ్యంలో దేశ ప్రజలందరికీ నా హృదయపూర్వక శుభాకాంక్షలు. సత్యం, అహింస, పరిత్యాగం, నిష్టాగరిష్ఠతలతో కూడిన ఆయన జీవితం ఎల్లప్పుడూ అందరికీ ప్రేరణనిస్తూనే ఉంటుంది” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
‘ఐ-టు-యు-టు’ సమిట్ లో ప్రధాన మంత్రి శ్రీ నరేంద్ర మోదీ ప్రసంగంపాఠం
శ్రేష్ఠుడు, ప్రధాని శ్రీ లాపీద్,
శ్రేష్ఠుడు, శ్రీ శేఖ్ మొహమ్మద్ బిన్ జాయేద్ అల్ నహ్ యాన్,
శ్రేష్ఠుడు, అధ్యక్షుడు శ్రీ బైడెన్,
అన్నిటి కంటే ముందు, ప్రధాని శ్రీ లాపీద్ కు ప్రధాన మంత్రి గా పదవీ బాధ్యతల ను స్వీకరించినందుకు గాను అనేకానేక అభినందన లు, శుభాకాంక్షలూ ను.
ఈ రోజు న శిఖర సమ్మేళనాని కి ఆతిథేయి గా వ్యవహరిస్తున్నందుకు కూడా ను ఆయన కు నేను మనస్ఫూర్తి గా ధన్యవాదాలు తెలియజేస్తున్నాను.
ఇది సరి అయినటువంటి అర్థం లో వ్యూహాత్మక భాగస్వాముల సమావేశం అని చెప్పాలి.
మనం అందరం మంచి మిత్రులం గా కూడా ఉన్నాం; మరి మన అందరి దృష్టి కోణం లో, అలాగే మన హితాల లో సైతం సమానత్వం ఉంది.
శ్రేష్ఠులారా,
ఈ నా ఈ ఒకటో సమిట్ నుంచే ‘‘ఐ-టు-యు-టు’’ ఒక సకారాత్మకమైన కార్యక్రమ పట్టిక ను ఏర్పరచుకొన్నది.
మనం అనేక రంగాల లో సంయుక్త పథకాల ను గుర్తించాం; మరి వాటి ద్వారా ముందుకు పోయేందుకు ఒక మార్గసూచీ ని కూడా మనం రూపొందించుకొన్నాం.
‘‘ఐ-టు-యు-టు’’ ఫ్రేమ్ వర్క్ లో భాగం గా మనం జలం, శక్తి, రవాణా, అంతరిక్షం, ఆరోగ్యం, ఇంకా ఆహార భద్రత అనేటటువంటి ఆరు కీలక రంగాల లో సంయుక్త పెట్టుబడుల ను పెంపు చేయడాని కి అంగీకరించాం.
‘‘ఐ-టు-యు-టు’’ యొక్క దృష్టి కోణం మరియు కార్యక్రమాల ఆచరణ అనేవి ప్రగతిశీలమైనవి గాను, ఆచరణ సాధ్యమైనవి గాను ఉన్నాయి అనేది స్పష్టం.
మన దేశాల బలాల ను అంటే - పెట్టుబడులు, ప్రావీణ్యం, ఇంకా బజారులు అనే వాటిని కూడగట్టుకొని మనం మన కార్యాచరణ కు గతి ని అందించగలుగుతాం; అలా చేయడం ద్వారా ప్రపంచ ఆర్థిక వ్యవస్థ లో మహత్వపూర్ణమైనటువంటి తోడ్పాటు ను అందించగలం.
ప్రపంచం లో అనిశ్చిత స్థితులు పెరుగుతూ ఉన్న నేటి కాలం లో, మన సహకార భరితమైన ఫ్రేమ్ వర్క్ ఆచరణ సాధ్యమైనటువంటి సహకారాని కి ఒక చక్కని నమూనా గా కూడా ఉంది.
‘‘ఐ-టు-యు-టు’’ లో మనం ప్రపంచ స్థాయి లో శక్తి సంబంధిత భద్రత, ఆహార భద్రత, మరియు ఆర్థిక వృద్ధి ల కోసం చెప్పుకోదగినటువంటి తోడ్పాటు ను అందించ గలుగుతామని నాకు పూర్తి విశ్వాసం ఉన్నది.
మీకు ఇవే ధన్యవాదాలు.
అస్వీకరణ: ఇది ప్రధాన మంత్రి ప్రసంగానికి రమారమి అనువాదం. సిసలు ఉపన్యాసం హిందీ భాష లో సాగింది.
రసాయనాలు, ఎరువుల మంత్రిత్వ శాఖ
వైద్య పరికరాల తయారీ రంగానికి సంబంధించిన విధానానికి ఆమోదం తెలిపిన కేంద్ర మంత్రివర్గం
వైద్య పరికరాల తయారీ రంగం సామర్థ్యం పూర్తిగా ఉపయోగించుకోవడానికి కార్యాచరణ ప్రణాళిక తో సహా ఆరు వ్యూహాలతో సిద్ధమైన విధానం
నూతన విధానం అమలుతో వైద్య పరికరాల తయారీ రంగం $11 బిలియన్ల నుంచి $50 బిలియన్లకు పెరిగీ అవకాశం
వైద్య పరికరాల తయారీ రంగంలో ప్రైవేట్ పెట్టుబడులను నూతన విధానం ప్రోత్సహిస్తుంది. పెట్టుబడిదారులు, ప్రభుత్వ-ప్రైవేటు భాగస్వామ్యం ద్వారా నిధుల సమీకరణ జరుగుతుంది.
మానవ వనరుల అభివృద్ధి: శాస్త్రవేత్తలు, నియంత్రణ నిపుణులు, ఆరోగ్య నిపుణులు, నిర్వాహకులు, సాంకేతిక నిపుణులు మొదలైన విలువ ఆధారిత మానవ వనరుల అభివృద్ధి కోసం విధానంలో చర్యలు అమలు జరుగుతాయి. వైద్య పరికరాల రంగంలో నిపుణుల నైపుణ్యం, రీస్కిల్లింగ్ , అప్స్కిల్లింగ్ కోసం అవసరమైన సహకారాన్ని నైపుణ్యాభివృద్ధి, వ్యవస్థాపకత మంత్రిత్వ శాఖ అందిస్తుంది.
భవిష్యత్ వైద్య సాంకేతికతలు, అత్యాధునిక తయారీ పరిశోధనల కోసం నైపుణ్యం కలిగిన మానవ వనరులు లభించేలా చూసేందుకు భవిష్యత్ అవసరాల కోసం నైపుణ్యం కలిగిన మెడ్టెక్ మానవ వనరులను అభివృద్ధి చేయడానికి విదేశాలకు చెందిన పరిశ్రమ వర్గాలు/ విద్యా సంస్థలతో కలిసి ప్రత్యేక చర్యలు అమలు చేయడానికి నూతన విధానం వీలు కల్పిస్తుంది.
బ్రాండ్ రూపకల్పన, చైతన్య కార్యక్రమాలు : వివిధ మార్కెట్ అంశాలను పరిశీలించి తగిన చర్యలు అమలు చేసేందుకు మంత్రిత్వ శాఖ పరిధిలో ప్రత్యేక ఎగుమతి ప్రమోషన్ కౌన్సిల్ను ఏర్పాటు చేయాలని నూతన విధానంలో ప్రతిపాదించారు. భారతదేశంలో విజయవంతంగా అమలు జరుగుతున్న విధానాలు అమలు చేయడానికి గల అవకాశాలను గుర్తించి, తయారీ, నైపుణ్య రంగాల్లో ప్రపంచ వ్యాప్తంగా అమలు జరుగుతున్న ఉత్తమ విధానాలు అధ్యయనం చేసి అమలు చేయడానికి నూతన విధానం వీలు కల్పిస్తుంది.
వైద్య పరికరాల తయారీ రంగంలో పోటీతత్వ, స్వావలంబన, స్థితిస్థాపకత సాధించి రంగాన్ని వినూత్న పరిశ్రమగా అభివృద్ధి చేయడానికి అవసరమైన సహాయ సహకారాలను నూతన విధానం అందిస్తుంది. దేశ ఆరోగ్య సంరక్షణ అవసరాలు మాత్రమే కాకుండా ప్రపంచం ఆరోగ్య సంరక్షణ అవసరాలు తీర్చే విధంగా నూతన విధానం అమలు జరుగుతుంది. అభివృద్ధి చెందుతున్న ఆరోగ్య సంరక్షణ అవసరాలను తీర్చడానికి రోగి-కేంద్రీకృత విధానంతో వైద్య పరికరాల రంగాన్ని వేగవంతమైన వృద్ధి మార్గంలో నడపడం లక్ష్యంగా నేషనల్ మెడికల్ డివైజెస్ పాలసీ, 2023 అమలు జరుగుతుంది.
వాణిజ్యం, పరిశ్రమల మంత్రిత్వ శాఖ
భారతదేశం మరియు యుఎఇ మధ్య రూపే దేశీయ కార్డ్ స్కీమ్ ఒప్పందం
ఎన్ పీ సీ ఐ ఇంటర్నేషనల్ పేమెంట్స్ లిమిటెడ్, నేషనల్ పేమెంట్స్ కార్పొరేషన్ ఆఫ్ ఇండియా  అనుబంధ సంస్థ, యుఎఇ లో దేశీయ కార్డ్ స్కీమ్  అమలు కోసం అల్ ఎతిహాద్ పేమెంట్స్ తో వ్యూహాత్మక భాగస్వామ్య ఒప్పందాన్ని కుదుర్చుకుంది. ఏ ఈ పీ సెంట్రల్ బ్యాంక్ ఆఫ్ యుఎఇ యొక్క పరోక్ష అనుబంధ సంస్థ. ఒప్పందం ప్రకారం, ఎన్ ఐ పీ ఎల్ మరియు ఏ ఈ పీ యుఎఇ లు జాతీయ దేశీయ కార్డ్ స్కీమ్ను నిర్మించడానికి, అమలు చేయడానికి కలిసి పని చేస్తాయి. యుఎఇలో ఇ-కామర్స్ మరియు డిజిటల్ లావాదేవీల వృద్ధిని సులభతరం చేయడం, ఆర్థిక చేరికలను బలోపేతం చేయడం, యుఎఇ యొక్క డిజిటలైజేషన్ ఎజెండాకు మద్దతు ఇవ్వడం, ప్రత్యామ్నాయ చెల్లింపు ఎంపికలను పెంచడం, చెల్లింపుల వ్యయాన్ని తగ్గించడం మరియు యుఎఇ యొక్క పోటీతత్వాన్ని మరియు ప్రపంచ స్థాయిని మెరుగుపరచడం డీ సీ ఎస్ లక్ష్యం. ఇతర దేశాలకు వారి స్వంత ఖర్చు-సమర్థవంతమైన మరియు సురక్షితమైన చెల్లింపు వ్యవస్థలను ఏర్పాటు చేయడంలో సహాయం చేయడానికి దాని జ్ఞానం మరియు నైపుణ్యాన్ని అందించడానికి ఎన్ ఐ పీ ఎల్ లక్ష్యం తో ఈ భాగస్వామ్యం సంపూర్ణంగా సరిపోతుంది.
డీ సీ ఎస్ పరిష్కారం సార్వభౌమాధికారం, మార్కెట్కు వేగం, ఆవిష్కరణ, డిజిటలైజేషన్ మరియు వ్యూహాత్మక స్వాతంత్ర్యం సూత్రాలపై ఆధారపడి ఉంటుంది. ఎన్ ఐ పీ ఎల్ అందించిన డీ సీ ఎస్ సొల్యూషన్లో రూపే స్టాక్ మరియు మోస పర్యవేక్షణ సేవలు మరియు విశ్లేషణలు వంటి విలువ ఆధారిత సేవలు ఉంటాయి. ఎన్ ఐ పీ ఎల్ వారి దేశీయ కార్డ్ స్కీమ్ కోసం నిర్వహణ నిబంధనలను రూపొందించడంలో ఏ ఈ పీ కి కూడా సహాయం చేస్తుంది.
రూపే అనేది భారతదేశంలో స్వదేశీ, అత్యంత సురక్షితమైన మరియు విస్తృతంగా ఆమోదించబడిన కార్డ్ చెల్లింపు నెట్వర్క్. రూపే కార్డులు డెబిట్, క్రెడిట్ మరియు ప్రీపెయిడ్ ప్రతిపాదనలను కలిగి ఉంటాయి. ఇప్పటి వరకు 750 మిలియన్ రూపే కార్డులు చెలామణిలో ఉన్నాయి. భారతదేశంలో జారీ చేయబడిన మొత్తం కార్డ్లలో రూపే కార్డ్లు 60% కంటే ఎక్కువగా ఉన్నాయి, ప్రతి రెండవ భారతీయుడు ఇప్పుడు రూపే కార్డ్ని కలిగి ఉన్నారు. ఈ కార్డులు ప్రభుత్వ రంగ, ప్రైవేట్ మరియు చిన్న బ్యాంకులతో సహా మొత్తం బ్యాంకింగ్ స్పెక్ట్రమ్ ద్వారా జారీ చేయబడతాయి.
భారతదేశం ప్రపంచ ప్రఖ్యాత డిజిటల్ పబ్లిక్ ఇన్ఫ్రాస్ట్రక్చర్  చెల్లింపు వ్యవస్థ లో భారీ పరివర్తనను తీసుకు వచ్చింది. డీ పీ ఐ ఫ్రేమ్వర్క్లో డిజిటల్ గుర్తింపు, డిజిటల్ చెల్లింపులు మరియు డిజిటల్ డేటా మార్పిడి లేయర్లు ఉన్నాయి, ఈ మూడింటి కలయిక భారతదేశంలో ఫిన్టెక్ విప్లవం వెనుక ఉన్న శక్తి. సుదూరం గా సైతం తమను తాము  ప్రామాణీకరించుకునే మార్గం మరియు సమర్థవంతమైన మరియు సరసమైన మొబైల్ అనుసంధానం ద్వారా ఇంటర్నెట్ను చేరువ చేయడం తో భారతదేశంలో దాదాపు ప్రతి పెద్దవారికి బ్యాంకింగ్ సేవలకు ప్రాప్యత ఉంది,
ఈ మౌలిక సాంకేతికతల సమ్మేళనం భారతదేశాన్ని ప్రపంచంలోనే మూడవ అతిపెద్ద ఫిన్టెక్ పర్యావరణ వ్యవస్థగా చేస్తుంది. యునికార్న్లు వేగంగా వెలువడుతున్నాయి. భారతదేశం గత ఐదు సంవత్సరాలలో డిజిటల్ లావాదేవీలలో పాల్గొనే కస్టమర్లలో 367% వృద్ధిని సాధించింది, 340 మిలియన్ల కంటే ఎక్కువ క్రియాశీల కస్టమర్ పునాది ఉంది.
రక్షణ మంత్రిత్వ శాఖ
ఆపరేషన్ విజయ్లో గన్స్ & గన్నర్స్ పోరాటానికి తగిన నివాళిగా కార్గిల్ లోని ద్రాస్ వద్ద గల పాయింట్ 5140కి గన్హిల్గా నామకరణం
భారతీయ సైనిక దళాల విజయాన్ని స్మరించుకోవడానికి, ఆపరేషన్ విజయ్ లో వారు చేసిన అత్యున్నత త్యాగానికి నివాళులు అర్పించడం కోసం కార్గిల్ సెక్టర్లోని ద్రాస్ వద్ద పాయింట్ 5140కు గన్ హిల్ అని నామకరణం చేయడం జరిగింది.
(భారతీయ సైన్యానికి చెందిన శతఘ్నిదళం, ప్రాణాంతకమైన, ఖచ్చితమైన మందుగుండు సామాగ్రితో శత్రు దళాలపై పాయింట్ 5140 సహా పలు ప్రాంతాలలో వారి సైనిక వ్యవస్థలపై భారీ ప్రభావం చూపడమే యుద్ధ కార్యకలాపాలను సత్వరంగా ముగించడానికి కీలక కారణమైంది.
శతఘ్ని దళం తరఫున ద్రాస్లోని కార్గిల్ యుద్ధ స్మారకానికి డైరెక్టర్ జనరల్ ఆఫ్ ఆర్టిలరీ అయిన లెఫ్ట్ననెంట్ జనరల్ టికె, చావ్లా, ఈ ఆపరేషన్లో పాలుపంచుకున్నఅనుభవజ్ఞులు అయిన వెటరన్ గన్నర్లతో కలిసి పుష్పగుచ్ఛాన్ని అక్కడ ఉంచారు. లెఫ్టనెంట్ ఫైర్ & ఫ్యూరీ కార్ప్స్ జనరల్ ఆఫీసర్ కమాండింగ్ అయిన జనరల్ అనింద్య సేన్గుప్తా ఈ గంభీరమైన సందర్భంగా పుష్పగుచ్చాన్ని ఉంచారు.
ఆపరేషన్ విజయ్లో కార్గిల్ అనే గౌరవ బిరుదును పొందిన అన్ని శతఘ్ని దలాల వెటరన్ల సమక్షంలో ఈ కార్యక్రమం జరిగింది. గన్నర్ ఫ్రెటర్నిటీకి చెందిన అధికారులు కూడా ఈ సందర్భంగా పాల్గొన్నారు.
రహదారి రవాణా, హైవేల మంత్రిత్వ శాఖ
వల్లార్పాదంను కలమస్సెరీతో అనుసంధానం చేసేందుకు రూ. 571 కోట్లతో కేరళలో 4-లేన్ జాతీయ రహదారి  అభివృద్ధి - శ్రీ నితిన్ గడ్కరీ
దేశ ఆర్థిక వృద్ధిలో తీర ప్రాంత, పోర్ట్  అనుసంధానత మౌలికసదుపాయాలు కీలక పాత్ర పోషిస్తాయని కేంద్ర మంత్రి రహదారి రవాణా, హైవేల మంత్రి శ్రీ నితిన్ గడ్కరీ అన్నారు. తన ట్వీట్ల పరంపరలో, కేరళలో ఐసిటిటి  వల్లార్పాదంను కలమస్సెరీని అనుసంధానం చేస్తూ మొత్తం రూ. 571 కోట్లతో 4-లేన్ జాతీయ రహదారి ని అభివృద్ధి చేసినట్టు ఆయన వెల్లడించారు.
ఈ ప్రాజెక్టులో కొచ్చిన వద్ద అరేబియా సముద్ర పృష్టజలాల లో బాగుచేసిన భూమి ద్వారా 8.721 కిమీల రేవు అనుసంధానత రహదారి నిర్మాణం ఉందని మంత్రి తెలిపారు. కొచ్చిన్ రేవుకు సరుకు రవాణా కోసం నార్త్- సౌత్  కారిడార్ను ఈ హైవే అనుసంధానం చేస్తుందని, తద్వారా సరుకు రవాణాను సులభతరం చేస్తుందని ఆయన అన్నారు.
అంతేకాకుండా, తీర ప్రాంతంలో ఉన్న ఎనిమిది గ్రామాల ప్రజల చలనశీలతను ఈ హైవే పెంచుతుందని, ఈ ప్రాంత సామాజిక- ఆర్ధిక అభివృద్ధికి ప్రముఖంగా దోహదం చేసిందన్నారు.
ప్రధానమంత్రి శ్రీ నరేంద్ర మోడీ నాయకత్వంలో మన పౌరుల అవసరానికి ఉపయోగపడే సమయానుకూలమైన, తక్కువ ఖర్చుతో కూడిన, అధిక నాణ్యత కలిగిన స్థిరమైన రహదారి మౌలిక సదుపాయాలను అందించడం తమ తిరుగులేని నిబద్దత తమదని శ్రీ గడ్కరీ అన్నారు.
ప్రధాన మంత్రి కార్యాలయం
లాల్ బహదూర్ శాస్త్రి జయంతి సందర్భంగా విజయ్ ఘాట్ వద్ద ఆయన చిత్రపటానికి పూలమాల వేసి నివాళి అర్పించిన ప్రధానమంత్రి
మాజీ ప్రధానమంత్రి లాల్ బహదూర్ శాస్త్రి జయంతి సందర్భంగా ఇవాళ విజయ్ ఘాట్ వద్ద ప్రధానమంత్రి శ్రీ నరేంద్ర మోదీ ఆయన చిత్రపటానికి పూలమాల వేసి నివాళి అర్పించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“భారతదేశ చరిత్రలో చిరస్థాయిగా నిలిచిపోయేలా దేశం కోసం కృషి చేసిన శ్రీ లాల్ బహదూర్ శాస్త్రికి విజయ్ఘాట్ వద్ద ఇవాళ నివాళి అర్పించాను” అని ప్రధాని పేర్కొన్నారు.
ఆర్థిక మంత్రిత్వ శాఖ
క్రిప్టో ఆస్తుల కోసం విధాన రూపకల్పనపై అంతర్జాతీయ సమన్వయం సాధించడానికి జీ20 దేశాలతో భారత్ చర్చలు
క్రిప్టో ఆస్తుల కోసం విధాన రూపకల్పనపై అంతర్జాతీయ సమన్వయం సాధించడానికి జీ20 దేశాలతో భారత్ చర్చిస్తోంది. కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈరోజు లోక్సభలో ఒక ప్రశ్నకు లిఖితపూర్వక సమాధానం రూపంలో ఈ విషయాన్ని తెలిపారు.
అంతర్జాతీయ సహకారాన్ని సాధించడం కోసం క్రిప్టో ఆస్తులను ప్రాధాన్యత అంశంగా ఎజెండాలో చేర్చడం సహా వివిధ ప్రాధాన్యతలు పేర్కొనడానికి జీ20 కూటమి అధ్యక్ష స్థానం భారత్కు అవకాశం కల్పిస్తుందని మంత్రి వెల్లడించారు. క్రిప్టో ఆస్తులు ఏ దేశానికి కట్టుబడి ఉండవు, వాటిని నియంత్రించడానికి అంతర్జాతీయ సహకారం అవసరం. కాబట్టి, క్రిప్టో ఆస్తుల వర్గీకరణ, లాభనష్టాలు మూల్యాంకనం, ప్రమాణాల రూపకల్పన వంటివి అంతర్జాతీయ సహకారంతో మాత్రమే సాధ్యమని, వాటి నియంత్రణ లేదా నిషేధం కోసం చేసే చట్టం అంతర్జాతీయ సహకారంతో మాత్రమే ప్రభావవంతంగా పని చేస్తుందని శ్రీ పంకజ్ చౌదరి లిఖితపూర్వక సమాధానంలో పేర్కొన్నారు.